**Pakkumuse esitamise ettepanek**

**Riigihange „Elektrienergia ost taastuvatest energiaallikatest aastatel 2023-2035“**

1. ÜLDTEAVE
	1. Riigi Kinnisvara Aktsiaselts (edaspidi ka RKAS ja hankija), registrikood 10788733, Harju maakond, Tallinn, Lasnamäe linnaosa, Tartu mnt 85, 10115, tel: +372 606 3400, e-post info@rkas.ee, teeb ettepaneku esitada pakkumus vastavalt riigihanke alusdokumentides (edaspidi RHAD) sisalduvatele tingimustele.
	2. Riigihange korraldatakse riigihangete seaduse (edaspidi RHS) § 51 alusel avatud hankemenetlusena. Riigihange on jagatud kaheks osaks:
		1. I osa – taastuvad energiaallikad, v.a tuul;
		2. II osa – taastuvad energiaallikad, v.a päike.
	3. Kuna riigihange on jaotatud kaheks osaks, on kummagi riigihanke osade RHAD-d mõnevõrra erinevad. Seega palume pakkujatel tähelepanu pöörata riigihanke erinevatele osadele seatud nõuetele ja lähtuda pakkumuse koostamisel ja esitamisel vastava riigihanke osale seatud tingimustest ja erinõuetest.
	4. Riigihanke mahud on I osa puhul kuni 30GWh/a ja II osa puhul 70GWh/a. Riigihanke mahtusid on õigus suurendada I osas kuni 5 GWh/a ja II osas kuni 15 GWh/a. Riigihanke mahu suurendamine on lubatud ainult juhul, kui vastavas osas sõlmitavate lepingute maksimaalne arv ei täitu.
	5. Pakkuja võib pakkumuse esitada ühele või mitmele osale.
	6. Riigihanke alusdokumendid on huvitatud isikutele kättesaadavad riigihangete registrist (edaspidi RHR). Vaid RHR-is riigihanke juurde registreerunud isikud saavad riigihanke kohta teavitusi, esitada hankijale küsimusi ning koostada ja esitada pakkumusi.
	7. Osas, milles RHAD ei näe ette eritingimusi, kohalduvad muud asjakohased õigusaktid.
	8. Riigihankes osalemise piirangud.
		1. Pakkumuse võib esitada iga ettevõtja, kelle osalemine riigihankes ei ole käesoleva RHAD alusel piiratud.
		2. Pakkumuse esitamise õigus on ettevõtjal, kelle asukoht on Euroopa Liidu liikmesriik, Euroopa Majanduspiirkonna lepinguriik või Maailma Kaubandusorganisatsiooni riigihankelepinguga (Government Procurement Agreement – GPA) ühinenud riik.
		3. Ühispakkumuse esitamisel peavad eeltoodud tingimusele vastama kõik ühispakkujad.
		4. Eeltoodud tingimusele peab samamoodi vastama ettevõtja või isik, kelle vahenditele pakkuja RHS § 103 lg 1 alusel tugineb.
		5. Hankijal on igal hetkel õigus nõuda välisriigis registreeritud pakkujalt pädeva ametiasutuse tõendit pakkuja või ettevõtja, kelle vahenditele ta tugineb, registreerituse kohta tema asukohariigis.
		6. Hankija kõrvaldab RHS § 95 lg 4 p 12 alusel pakkuja, kellel puudub pakkumuse esitamise õigus.
		7. Hankijal on õigus pakkujalt nõuda eelnevate asjaolude kontrollimiseks andmeid, tõendeid või dokumente (nt äriregistri väljavõte, informatsioon lõppkasusaajate kohta, kaasatud isiku isikut tõendava dokumendi koopia, jms), mis tõendab eelnevate asjaolude puudumist.
	9. Teave turu-uuringu kohta
		1. Hankija on enne käesoleva riigihanke väljakuulutamist viinud RHS § 10 alusel läbi turu-uuringu. Kooskõlas RHS § 10 lg 3 p-ga 1 on turu-uuringu käigus vahetatud informatsioon kättesaadav lingilt <https://rkas.ee/et/rohehange>.
2. NÕUDED PAKKUMUSELE, PAKKUMUSE ESITAMINE JA MENETLEMINE
	1. Alternatiivsete lahenduste esitamine ei ole lubatud.
	2. Pakkumuse esitamisega kinnitab pakkuja kõigi riigihanke alusdokumentides esitatud tingimuste ülevõtmist. Tingimusliku pakkumuse esitamine ei ole lubatud (RHS § 110 lg 3).
	3. Pakkumus peab vastama RHAD-s, selle lisades ja õigusaktides esitatud tingimustele ning tuleb esitada kogu RHAD-s ja selle lisades nõutud mahus.
	4. Pakkujal või samadel ühispakkujatel on õigus esitada samas riigihanke osas üksnes üks pakkumus. Kui pakkuja või samad ühispakkujad esitavad samas riigihanke osas mitu pakkumust, loeb hankija kehtivaks ajaliselt hiliseima pakkumuse. Teised varasemalt esitatud pakkumused loeb hankija enne pakkumuste esitamise tähtaega tagasivõetuks. Sama pakkuja või samade ühispakkujate poolt erinevates riigihanke osades ühe pakkumuse esitamist ei loeta mitme pakkumuse esitamiseks.
	5. Pakkumuse esitamise viis, pakkumuse vorminõuded ja esindusõigus
		1. Pakkumuse esitamise viis:
			1. pakkumus tuleb esitada elektrooniliselt RHR-i kaudu hanketeates märgitud pakkumuste esitamise tähtaja jooksul. Riigihangete register on kättesaadav: <https://riigihanked.riik.ee>;
			2. paberil või e-postiga esitatud pakkumusi ei aktsepteerita ja need tagastatakse.
		2. Pakkumuse vorminõuded:
			1. Hankija aktsepteerib pakkumuse dokumentide osas kõiki üldlevinud dokumendi formaate, nagu .pdf (Portable Document Format), .rtf (RichTextFormat), .odt (Open Office) ning ka MS Office formaate.
			2. Kui hankija on sätestanud dokumendi esitamisele vormi, siis on pakkuja kohustatud vastava dokumendi esitama hankija poolt sätestatud vormil. Hankija loeb väheolulisi puuduseid vormide täitmisel kõrvaldatavaks puuduseks. Hankija sätestatud vormid on kättesaadavad RHR-is.
			3. Pakkumus ning sellele lisatud andmed ja dokumendid peavad olema vormistatud eesti keeles. Kui pakkuja on esitanud andmeid või dokumente osaliselt või täielikult muus keeles, on hankijal õigus nõuda pärast nende dokumentide esitamist vastavate andmete või dokumentide eestikeelset tõlget. Tõlke esitamiseks määrab hankija pakkujale tähtaja, mida saab hankija enda algatusel või pakkuja ettepanekul mõistliku aja võrra pikendada. Kui pakkuja tähtajaks nõutavaid tõlkeid ei esita, siis on hankijal õigus pakkumus tagasi lükata või kvalifikatsiooni puudutavate andmete ja dokumentide tõlgete esitamata jätmisel jätta pakkuja kvalifitseerimata.
			4. Juhul kui pakkumus või mõni selles sisalduv dokument esitatakse skaneeritud koopiana, tuleb pakkumuse dokumentide hulka lisada ka identsed masinloetavad dokumendid, et hankija saaks esitatud dokumentidest lihtsustatult informatsiooni otsida.
		3. Esindusõigus
			1. Pakkumus peab olema esitatud pakkuja seadusjärgse või volitatud esindaja poolt. Kui pakkumuse esitaja ei ole pakkuja seadusjärgne esindaja, siis esitab pakkuja esindajale väljastatud volikirja. Välisriigi pakkuja esitab esindusõigust tõendava dokumendi, millest nähtub seadusjärgse esindaja esindusõigus.
			2. Ühispakkujate poolt pakkumuse esitamise korral tuleb esitada ühispakkujate volikiri RHAD vormil 8.
		4. Vastutuse piirang
			1. Pakkuja kannab kõik pakkumuse ettevalmistamisega ning esitamisega seotud kulud.
			2. Hankija ei vastuta võimalike viivituste, tõrgete või katkestuste eest, mida põhjustavad RHR-is hankija kontrolli alt väljas olevad asjaolud nagu *force majeure*, elektrikatkestused, häired pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara ja RHR-i töös. Hankija ei vastuta RHR-i kasutamisest või mittekasutamisest tekkinud kahjude või saamata jäänud tulu eest.
	6. Pakkumuse jõusoleku minimaalne tähtaeg ja selle pikendamine
		1. Pakkumused peavad olema jõus kuni 31.12.2022.
		2. Hankija teeb kirjalikku taasesitamist võimaldavas vormis ettepaneku pikendada pakkumuse jõusoleku tähtaaega igale ettepaneku tegemise ajal riigihankes osalevale pakkujale vähemalt kümme päeva enne tema pakkumuse jõusoleku tähtaja lõppu, kui riigihanke menetlus ei ole selleks ajaks lõppenud (RHS § 112).
	7. Ärisaladuse märkimine ja teabe avaldamine
		1. Pakkuja märgib pakkumuses selgelt eristataval viisil, milline teave on pakkuja ärisaladus ja põhjendab ärisaladuseks määramist. Ärisaladusena ei ole lubatud märkida pakkumuse maksumust, osamaksumusi ega muid pakkumuste hindamise kriteeriumidele vastavaid pakkumust iseloomustavaid näitajaid (RHS § 461).
		2. Hankija juhib tähelepanu, et eduka pakkuja pakkumus on avalik (RHS § 110 lg 5), välja arvatud pakkuja poolt õigustatult ärisaladuseks määratletud osas. Juhul kui pakkuja ei määratle pakkumuses arusaadavalt ärisaladust või ei põhjenda asjakohaselt, miks on tegemist ärisaladusega, on hankijal teabenõude laekudes kohustus pakkumus täies ulatuses avalikustada.
		3. Hankija ei koosta pakkumuste avamisel pakkumuste avamise protokolli. Pakkumuste avamisel tehakse hankemenetluses osalevale pakkujale RHS § 113 lg 2 alusel teatavaks pakkujate nimed ja registrikoodid, registrikoodi puudumisel pakkuja tuvastamist võimaldav muu tunnus või isikukood või isikukoodi puudumisel sünniaeg ja esitatud pakkumuste maksumused, sealhulgas pakkumuse osamaksumused, kui neid arvestatakse pakkumuste hindamisel, ning muud pakkumuste hindamise kriteeriumidele vastavad pakkumust iseloomustavad numbrilised näitajad.
	8. Pakkumuse tagasivõtmine ja kahju hüvitamine
		1. Pakkuja võib pakkumuse tagasi võtta enne pakkumuste esitamise tähtpäeva.
		2. Kui edukas pakkuja ei allkirjasta hankija antud tähtaja jooksul hankelepingut (sh võtab pakkumuse pärast edukaks tunnistamist aga enne lepingu edastamist allkirjastamiseks tagasi) või ei asu nõustumuse andmisega sõlmitud hankelepingut endast tulenevatel põhjustel hankija määratud aja jooksul täitma, on hankijal õigus kohaldada RHS §-s 119 sätestatud õigusi, sh hinnata pakkumusi uuesti, tunnistada edukaks pakkumus, mis on vastavaks tunnistatud pakkumustest majanduslikult soodsaim ja nõuda selliselt pakkujalt kahju hüvitamist.
	9. Kõigi pakkumuste tagasilükkamise alused
		1. Hankijal on õigus lisaks RHS §-s 116 sätestatud alustele kõik pakkumused tagasi lükata siis, kui ei ole tagatud piisav konkurents. Piisava konkurentsi puudumiseks peetakse olukorda, kui riigihanke osas laekub kaks või vähem pakkumust või riigihanke osas tunnistatakse vastavaks ainult üks pakkumus.
		2. Kõigi pakkumuste tagasilükkamise korral RHS § 116 lg 1 p 1 alusel (kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust), on hankija lähtunud eeldatavast maksumusest, mis on arvutatud lähtudes kokkuleppehinnast I osas 60 EUR/MWh ja II osas 42 EUR/MWh. Hanke osasid hinnatakse eraldi, nt kui esimeses hanke osas on eduka pakkuja kokkuleppehind suurem kui vastavas osas maksimaalne kokkulepehind ja teises hanke osas on võrdne või madalam kui vastavas osas maksimaalne kokkuleppehind, siis lükatakse tagasi ainult esimeses hanke osas eduka pakkuja pakkumus.
3. TEHNILINE KIRJELDUS
	1. Hankelepingu eseme tehniline kirjeldus on toodud RHAD lisas 1.
	2. Iga viidet, mille hankija teeb riigihanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda ja kohaldada selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda ja kohaldada selliselt, et see on täiendatud märkega „või sellega samaväärne“.
	3. Hankija ei pea samaväärseks elektrienergiat, mis ei ole toodetud taastuvatest energiaallikatest, sealjuures arvestades iga riigihanke osa tehnilises kirjelduses nõutuga.
	4. Juhul, kui hankija on teinud viite RHS-i § 88 lõikes 2 nimetatud alusele ning pakkuja kasutab õigust pakkuda sellega samaväärset, tuleb see pakkumuses selgelt välja tuua.

1. PAKKUJATE KVALIFITSEERIMISE TINGIMUSED, KONTROLL JA TUGINEMINE TEISE ISIKU VAHENDITELE
	1. Kvalifitseerimise tingimused on esitatud hankepassis RHR-i keskkonnas.
	2. Hankija kontrollib pakkujate kvalifikatsiooni RHS §-s 98 ja 104 sätestatud korras.
	3. Pakkuja kvalifitseerimise või kvalifitseerimata jätmise kohta teeb hankija sellekohase kirjaliku otsuse. Kvalifitseerimata jäetud pakkuja ei osale edasises hankemenetluses.
	4. Tuginemine teise ettevõtja vahenditele
		1. Kui pakkuja soovib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele konkreetse hankelepingu täitmise raames teise ettevõtja vahendite alusel, sõltumata õigusliku suhte iseloomust selle ettevõtjaga, peab pakkumus sisaldama tõendust, et sellel ettevõtjal on vastavad vahendid olemas ning teine ettevõtja on nõus vahendite kasutamisega ja pakkuja kasutab neid vahendeid hankelepingu täitmisel (RHS § 103 lg 1).
		2. Teise ettevõtja vahenditele tuginemise korral esitab pakkuja enda hankepassis andmed tuginetava ettevõtja kohta ning teise ettevõtja hankepassi.
		3. Juhul kui pakkuja tugineb hankelepingu täitmisel teise ettevõtja vahenditele, esitab pakkuja teise ettevõtja seadusliku või volitatud esindaja allkirjastatud kinnituse, et teisel ettevõtjal on vastavad vahendid olemas, teine ettevõtja on nõus vahendite kasutamisega ja pakkuja kasutab neid vahendeid hankelepingu täitmisel.
		4. Riigihangete seaduse § 101 lõike 1 punktis 6 sätestatud hariduse ja kutsekvalifikatsiooni ning § 101 lõike 1 punktis 1 või 2 sätestatud kogemuse puhul on teise ettevõtja vahenditele tuginemine lubatud üksnes juhul, kui hankelepingu või selle osa täitmiseks on vajalik sellise hariduse, kutsekvalifikatsiooni või kogemuse olemasolu ning ettevõtja, kelle vahenditele tuginetakse, täidab vastavat hankelepingut või selle osa isiklikult.
		5. Kui pakkuja soovib tõendada oma vastavust majanduslikule ja finantsseisundile esitatud nõuetele teise ettevõtja vahendite alusel, vastutavad pakkuja ja teine ettevõtja hankelepingu nõuetekohase täitmise eest ühiselt.
		6. Kui pakkumuse esitavad mitu pakkujat ühiselt, peavad nad hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja. Ühispakkujate aadressiks ning kontaktandmeteks hankemenetluses on volitatud esindaja aadress ja kontaktandmed. Volikiri ja kinnitus ühispakkujate solidaarvastutuse kohta tuleb esitada koos ühise pakkumusega vastavalt Vormile 8.
	5. Ettevõtja, kelle vahenditele tugineti, vahetamine hankelepingu täitmise käigus
		1. Pakkujal on keelatud hankelepingu täitmise kestel vahetada (asendada) ettevõtjat, kelle vahenditele pakkuja tugineb, ilma hankija eelneva kirjaliku nõusolekuta.
		2. Hankija ei anna kirjalikku nõusolekut, kui asendav ettevõtja ei vasta samadele kvalifitseerimise tingimustele, nagu ettevõtja , keda asendatakse või kui asendaval ettevõtjal isikul esineb RHS § 95 lg-s 1 sätestatud kõrvaldamise alus.
2. KÕRVALDAMISE ALUSTE KONTROLL

* 1. Hankija kontrollib pakkuja suhtes RHS §-s 95 lg-s 1 ja 4 sätestatud kõrvaldamise aluste puudumist RHS §-s 96 ja §-s 104 sätestatud korras.
	2. Hankija kontrollib ettevõtja või isiku, kelle vahenditele pakkuja tugineb, kõrvaldamise aluste puudumist §-s 96 ja §-s 104 sätestatud korras.
	3. Pakkuja, kes soovib tugineda kõrvaldamise aluste kontrollmisel RHS §-s 97 sätestatud heastamise meetmetele, esitab heastamist puudutavad tõendid koos pakkumusega või hiljemalt hankija nõudel pärast pakkumuse edukaks tunnistamist ning enne kõrvaldamise aluste täiendavat kontrolli.
1. PAKKUMUSTE VASTAVUSE KONTROLL
	1. Hankija kontrollib pakkumuste vastavust RHS §-s 114 sätestatud korras.
	2. Hankija jätab endale õiguse kasutada RHS § 52 lg-s 3 sätestatud võimalust (sh ka pärast pakkumuste esitamist) kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi RHS-is sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.
2. PAKKUMUSTE HINDAMINE JA EDUKAKS TUNNISTAMINE
	1. Hankija tunnistab põhjendatud kirjaliku otsusega edukaks pakkumuste hindamise kriteeriumide kohaselt I hankeosas kuni kolm ja II hankeosas kuni neli majanduslikult soodsaimat pakkumust.
	2. Hankija arvestab majanduslikult soodsaima pakkumuse väljaselgitamisel ainult pakkumuse maksumust (elektri kokkuleppe hind ühe MWh kohta eurodes km-ta) ja tunnistab pakkumuse(d) mõlemas riigihanke osas edukaks soodsaima pakutava EUR/MWh hinna järgi.
	3. Pakkuja esitab pakutava EUR/MWh hinna sendi täpsusega ilma käibemaksuta kuni kaks kohta pärast koma RHAD vormis 3.
	4. Pakkumuste edukaks tunnistamise erisused hinnavahe lepingute mahu täitmiseks
		1. Hankija eesmärk on riigihanke I osas katta lepingu(te)ga 12 kuuline periood taastuvelektri tarbimine koguses kuni 30 GWh (suurendamise korral kuni 35 GWh) ja II osas kuni 70 GWh (suurendamise korral kuni 85 GWh). Kui vastav kogus ei täitu hankes majanduslikult soodsaima pakkumuse esitanud pakkumuses toodud kogusega, siis lisaks majanduslikult soodsaimale pakkumusel tunnistatakse edukaks järgmine majanduslikult soodsaim pakkumus.
		2. Hankija ei tunnista edukaks majanduslikult soodsuselt järgmist pakkumust, kui kahe edukaks tunnistatud pakkumuse pakutavad kogused kokku ületaks riigihanke vastavas osas hankija seatud aastase tarbimise mahu ülempiiri (st vastavalt 30 GWh (suurendamise korral 35) ja 70 GWh (suurendamise korral 85 GWh)). Sellisel juhul tunnistab hankija edukaks ainult majanduslikult soodsaima pakkumuse.
		3. Teise majanduslikult soodsaima pakkumuse puhul võtab Hankija arvesse pakkuja poolt pakkumuses esitatud kogusest maksimaalse koguse, arvestades, et koos majanduslikult soodsaima pakkumuse kogusega ei ületata vastavas riigihanke osas hankija seatud aastast taastuvelektri tarbimise kogust.
	5. Pakkumuste edukaks tunnistamise erisused maksumuse ja koguse võrdsuse korral
		1. Juhul kui majanduslikult soodsaimate pakkumuste maksumus on võrdne, tunnistatakse edukaks pakkumus, milles pakutav kogus on suurem.
		2. Kui kahe majanduslikult soodsaima pakkumuse maksumused ja pakutavad kogused on võrdsed, tunnistatakse edukaks mõlemad pakkumused, kui nendes pakutavad kogused kokku ei ületa hankija aastast taastuvelektri tarbimise mahtu vastavas riigihanke osas.
		3. Kui kahe majanduslikult soodsaima pakkumuse maksumused ja pakutavad kogused on võrdsed, kuid nendes pakutavad kogused kokku ületavad hankija aastase taastuvelektri tarbimise mahu ülempiiri vastavas riigihanke osas, selgitatakse edukas pakkumus liisuheitmise teel. Sellisel juhul sõlmitakse hankeleping liisuheitmise teel edukaks osutunud pakkujaga tema pakutava koguse ulatuses.
		4. Hankija tunnistab edukaks ka liisuheitmisel kaotanud pakkuja, kui tema pakutav miinimumkogus ja liisuheitmise teel edukaks osutunud pakkuja pakutav kogus kokku ei ületa hankija aastast taastuvelektri tarbimise mahu ülempiiri vastavas riigihanke osas. Sellisel juhul sõlmitakse hankeleping ka liisuheitmise kaotanud pakkujaga tema pakutava miinimumkoguse ulatuses.
		5. Kui majanduslikult soodsuselt teiseks jäävate pakkumuste maksumused on võrdsed, tunnistatakse nende seast järgmisena edukaks pakkumus, milles pakutav kogus on suurem, eeldusel, et selles pakkumuses pakutav kogus ja majanduslikult soodsaimas pakkumuses pakutav kogus kokku ei ületa hankija aastast taastuvelektri tarbimise mahu ülempiiri vastavas riigihanke osas.
		6. Kui eelmises punktis sätestatud viisil tunnistataks edukaks pakkumus, milles pakutav kogus ja majanduslikult soodsaimas pakkumuses pakutav kogus kokku ületaks hankija aastast taastuvelektri tarbimise mahu ülempiiri vastavas riigihanke osas, siis sõlmitakse sellise pakkujaga hankeleping tema pakutava miinimumkoguse ulatuses.
		7. Kui aga sellises pakkumuses pakutav miinimumkogus ja majanduslikult soodsaimas pakkumuses pakutav kogus kokku ületaks ka hankija aastast taastuvelektri tarbimise mahu ülempiiri vastavas riigihanke osas, siis sõlmib hankija hankelepingu üksnes majanduslikult soodsaima pakkumuse esitanud pakkujaga ega tunnista vastavas riigihanke osas edukaks ega sõlmi lepingut ühegi teise pakkujaga.
		8. Kui majanduslikult soodsuselt teiseks osutunud pakkumuste maksumused ja pakutavad kogused on võrdsed, korraldatakse liisuheitmine. Liisuheitmist ei korraldata, kui kõigis nendes pakkumustes pakutud koguste või pakutud miinimumkoguste juures tooks pakkumuse edukaks tunnistamine kaasa hankija aastase taastuvelektri tarbimise mahu ülempiiri ületamise vastavas riigihanke osas. Sellisel juhul ei tunnista hankija vastavas riigihanke osas edukaks ega sõlmi lepingut ühegi teise pakkujaga, vaid ainult majanduslikult soodsaima pakkumuse esitanud pakkujaga.
	6. Liisuheitmise kord
		1. Juhul kui pakkumuste maksumused ja pakutavad kogused on võrdsed, selgitatakse edukas pakkumus liisuheitmise teel.
		2. Liisuheitmine on eduka pakkuja väljaselgitamise protseduur, mis toimub pärast pakkumuste vastavaks tunnistamist ja hindamist. Liisuheitmise tulemusena koostatakse liisuheitmise protokoll, mis on ühtlasi eduka pakkuja väljaselgitamise otsuse aluseks olev protokoll. Leping sõlmitakse liisuheitmise teel edukaks tunnistatud pakkujaga.
		3. Hankija teavitab RHR-i teabevahetuse lehe kaudu asjaomaseid pakkujaid liisuheitmise ajast ja kohast.
		4. Liisuheitmise juures viibivad vähemalt 3 riigihanke komisjoni liiget ja pakkujate esindajad, kui pakkujad avaldavad soovi liisuheitmise juures esindaja kaudu viibida.
		5. Riigihanke komisjon määrab komisjoni liikmete seast liisutõmbaja, kes lahkub ümbrike ettevalmistamise ja segamise ajaks ruumist, seejuures ei või liisutõmbajaks olla riigihanke komisjoni esimees.
		6. Liisuheitmiseks kasutatakse sedeleid, millele on kantud pakkujate nimed. Sedelid asetatakse eraldi ümbrikutesse, millel ei tohi olla märkeid ning mida ei tohi olla võimalik väliselt ega muul viisil tajutavalt eristada. Enne liisuheitmist sedelitega ümbrikud segatakse.
		7. Liisutõmbaja võtab riigihanke komisjoni ja pakkujate esindajate juuresolekul segatud ümbrike hulgast ühe ümbriku, mis kohe avatakse ja milles olevale sedelile kantud pakkuja nimi loetakse ette, ümbrikus olnud sedelit näidatakse kohal viibijatele. Seejärel avatakse ümbrik, milles on liisuheitmises osalenud, kuid mitte võitnud pakkuja nimi. Ümbrikus olnud sedelit näidatakse kohal viibijatele.
		8. Juhul kui liisuheitmisprotseduuri on vaja korrata, et selgitada välja ka teine majanduslikult soodsaim pakkuja, viiakse liisuheitmine uuesti läbi eelnevaid sätteid järgides.
3. HANKEMENETLUSE KEHTETUKS TUNNISTAMISE ALUSED
	1. Hankija võib kooskõlas RHS § 73 lg 3 p-ga 6 põhjendatud vajadusel korral omal algatusel hankemenetluse kehtetuks tunnistada. Põhjendatud vajaduseks võib olla eelkõige, kuid mitte ainult olukord, milles:
		1. hankijal tekib vajadus hankelepingu eset olulisel määral muuta;
		2. hankemenetluse läbiviimise aluseks olevad tingimused on oluliselt muutunud ja seetõttu osutub hankelepingu sõlmimine võimatuks või ebaotstarbekaks, näiteks hankija eelarveliste vahendite kärpimise või hankijast sõltumatu muu põhjuse tõttu;
		3. hankemenetlust ei ole võimalik muul põhjusel õiguspäraselt lõpule viia.
4. HANKELEPINGU TINGIMUSED JA SÕLMIMINE
	1. Riigihanke I osas sõlmitakse maksimaalselt kuni kolme ja II osas maksimaalselt kuni nelja pakkujaga hankelepingud.
	2. Hankelepingu projekt on toodud lisas 2.
	3. Hankelepingu sõlmimine
		1. Hankija ei kohalda RHS §-s 120 sätestatud ooteaega, kui otsuse tegemise ajal, millele järgneb hankelepingu sõlmimine, on hankemenetluses vaid üks pakkuja (RHS § 120 lg 3).
		2. Edukas pakkuja kohustub talle esitatud hankelepingu allkirjastama 5 tööpäeva jooksul arvates hankelepingu allkirjastamiseks esitamisest.
		3. Kui edukas pakkuja ei allkirjasta hankija antud tähtaja jooksul hankelepingut (sh, kui pakkuja võtab pakkumuse pärast edukaks tunnistamist aga enne lepingu edastamist allkirjastamiseks tagasi) või ei asu nõustumuse andmisega sõlmitud hankelepingut pakkujast tulenevatel põhjustel hankija määratud aja jooksul täitma, hindab hankija kõiki ülejäänud pakkumusi uuesti RHS § 117 lõike 1 kohaselt ja tunnistab edukaks pakkumuse, mis on vastavaks tunnistatud pakkumustest majanduslikult soodsaim. Hankijal on õigus nõuda selliselt pakkujalt ka kahju hüvitamist RHS § 119 kohaselt.
		4. Hankija ei ole kohustatud pakkumusi uuesti hindama ja võib tunnistada edukaks esialgsel hindamisel leitud järjestuselt järgmise pakkumuse juhul, kui edukaks tunnistatud pakkumuse äralangemine ei saa mõjutada ülejäänud pakkumuste omavahelist järjestust. Kui pakkumuse edukaks tunnistamiseks on heidetud liisku, siis loetakse järjestuselt järgmiseks pakkumuseks liisuheitmise kaotanud pakkuja.
		5. Kui hankelepingu sõlmimiseks on vaja taotleda riigiabi luba, siis enne riigiabi loa saamist hankelepingut ei sõlmita.
5. lisad
	1. Lisa 1. Tehniline kirjeldus;
	2. Lisa 2. Lepingu projekt.